Diari Oficial de la Generalitat Valenciana


Sumari del DOGV 3536, del 12-07-1999 (1999/5828)

Rotlle d'apel·lació número 922/1998. Cèdula de notificació.
-----------------------------------------------------------

### Dades del document

Número de DOGV
:   3536

Data del DOGV
:   12-07-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/5828


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 922/1998. Cèdula de notificació. [1999/Q5828]
  
La Secció Sisena de l'Audiència Provincial de València ha dictat, en el rotlle d'apel·lació número 922/1998, la sentència l'encapçalament i part dispositiva de la qual és com es diu tot seguit:
  
"Audiència Provincial de València
  
Secció Sisena
  
Sentència número 569
  
- President: Vicente Ortega Llorca
  
- Magistrats:
  
· Purificación Martorell Zulueta
  
· Juan Fermín Prado Arditto
  
València, 29 de maig de 1999
  
La Secció Sisena de l'Audiència Provincial de València, integrada pels magistrats anotats al marge, i sent-ne ponent Purificación Martorell Zulueta, ha vist aquest recurs d'apel·lació a ambdós efectes, contra la sentència de 20 de març de 1998, actuacions de judici de menor quantia 521/1997 sobre terceria de domini, tramitades pel Jutjat de Primera Instància número 5 de València.
  
Han sigut part en el recurs, com a apel·lant, l'entitat Argentaria, Caja Postal i Banco Hipotecario, SA, representada per la procuradora dels tribunals María de los Ángeles Esteban Álvarez, sota la direcció lletrada de José Carlos Reyes Talavera, i, com a part apel·lada, el senyor Daniel Parra Vindel i la senyora Lidia Parra Vindel, representats per la procuradora dels tribunals Asunción García de la Cuadra Rubio, sota la direcció lletrada de Carmen Sanchis Brines, i igualment, com a part apel·lada, la senyora Consuelo Vindel Hernández, representada per la procuradora dels tribunals Pilar Moreno Olmos, sota la direcció lletrada de Vicente Villalonga Fayos, i el senyor Antonio Suárez Mayo, el senyor Juan Vicent Muñoz i senyora Josefina Cimadevilla Naves.
  
En nom del rei, i per l'autoritat que ens confereix la Constitució aprovada pel poble espanyol,
  
Decisió
  
1. Estimem el recurs d'apel·lació interposat per la representació de l'entitat Argentaria, Caja Postal i Banco Hipotecario de España, SA, contra la sentència de 20 de març de 1998.
  
2. Revoquem la sentència impugnada, i en lloc seu: desestimem la demanda de terceria de domini promoguda pel senyor Daniel Parra Vindel i per la senyora Lidia Parra Vindel en actuacions de judici executiu 241/1990, tramitat pel Jutjat de Primera Instància número 5 dels d'aquesta ciutat, per falta de validesa del títol dels demandants, amb la imposició de les costes de la primera instància a la part demandant de terceria.
  
3. No fem expressa imposició de les costes d'aquesta alçada.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
 Aquesta és la nostra sentència que pronunciem, manem i firmem.
  
S'hi pot interposar recurs de cassació."
  
Aquesta cèdula es publica en el Diari Oficial de la Generalitat Valenciana, perquè valga de notificació a la part incompareguda, el senyor Antonio Suárez Mayo, el senyor Juan Vicent Muñoz i la senyora Josefina Cimadevilla Naves.